L 128/60
SK
Úradný vestník Európskej únie
15.5.2023
VYKONÁVACIE NARIADENIE KOMISIE (EÚ) 2023/949 z 12. mája 2023, ktorým sa povoľuje umiestňovanie mliečneho kazeinátu železitého na trh ako novej potraviny a ktorým sa mení vykonávacie nariadenie (EÚ) 2017/2470 (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä jeho článok 12 ods.
1,
keďže:
(1)
V nariadení (EÚ) 2015/2283 sa stanovuje, že na trhu v rámci Únie sa môžu umiestňovať iba tie nové potraviny, ktoré sú povolené a zaradené do únijného zoznamu.
(2)
V zmysle článku 8 nariadenia (EÚ) 2015/2283 sa vykonávacím nariadením Komisie (EÚ) 2017/2470 (2) zriadil únijný zoznam nových potravín.
(3)
Spoločnosť Société des Produits Nestlé S.A. (ďalej len „žiadateľ“) predložila Komisii 16. júna 2020 v súlade s článkom 10 ods.
1 nariadenia (EÚ) 2015/2283 žiadosť o povolenie umiestniť mliečny proteinát železitý, komplex železa s kazeínom získaným z kravského mlieka stabilizovaný fosfátom, ako novú potravinu na trh Únie.
Žiadateľ predložil žiadosť o povolenie používania mliečneho proteinátu železitého ako zdroja železa v mlieku a v práškových mliečnych výrobkoch, nealkoholických nápojoch uvádzaných na trh v súvislosti s fyzickou aktivitou, kakaových nápojových prípravkoch v prášku, sladových náhradách kávy v práškovej alebo tekutej podobe, cereálnych tyčinkách, rezancoch okrem sklenených rezancov, bujónových kockách alebo granulátoch (základy na vývar), náhradách za dávku jedla na účely regulácie hmotnosti, celkových náhradách stravy na účely regulácie hmotnosti v zmysle vymedzenia v článku 2 nariadenia Európskeho parlamentu a Rady (EÚ) č. 609/2013 (3), potravinách na osobitné lekárske účely v zmysle vymedzenia v článku 2 nariadenia (EÚ) č. 609/2013 s výnimkou potravín pre dojčatá a malé deti a v potravinových doplnkoch v zmysle vymedzenia v článku 2 smernice Európskeho parlamentu a Rady 2002/46/ES (4) určených pre bežnú populáciu s výnimkou dojčiat a malých detí.
Navrhované prípustné množstvá v potravinových doplnkoch uvedené v žiadosti boli maximálne 700 mg/deň, čo predstavuje 14 mg železa denne.
Žiadateľ okrem toho navrhol, aby sa potravinové doplnky obsahujúce mliečny proteinát železitý neužívali, ak sa v ten istý deň konzumujú iné potraviny s pridaným mliečnym proteinátom železitým.
(1) Ú. v.
EÚ L 327, 11.12.2015, s. 1.
(2) Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v.
EÚ L 351, 30.12.2017, s. 72).
(3) Nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú. v.
EÚ L 181, 29.6.2013, s. 35).
(4) Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).